Isaac Albéniz
Isak Albeniz i Paskval (; Kamprodon, 29. maj 1860 — Kambo le Ben, 18. maj 1909) je bio španski i katalonski pijanista i kompozitor poznat po klavirskim delima zasnovanim na španskoj narodnoj muzici.

Život 

Rođen u Kamprodonu (Katalonija), Albeniz je bio čudo od deteta. Prvo klavirsko izvođenje imao je u četvrtoj godini. U sedmoj godini položio je prijemni ispit za klavir na Pariskom konzervatorijumu. Već od šesnaeste godine održavao je koncerte širom sveta. Nakon kratkog boravka na Lajpciškom konzervatorijumu, 1876. godine odlazi u Brisel. Godine 1880. odlazi u Budimpeštu kako bi studirao kod Franca Lista. Međutim, Franc List je u to vreme boravio u Vajmaru.

Godine 1883. upoznaje kompozitora Felipea Pedrela, koji ga je nadahnuo da napiše Špansku svitu, op. 47. Najpoznatiji stav ove kompozicije — Asturija — prvobitno je pisan za klavir, a kasnije je prilagođen za gitaru.

Albeniz je tokom devedesetih godina 19. veka živeo u Londonu i Parizu gde je uglavnom pisao pozorišna dela. Godine 1900. počela je njegova bolest bubrega i vratio se komponovanju klavirske muzike. U periodu između 1905. i 1909. godine komponovao je svoje najpoznatije delo — svitu Iberija (1908).

Među njegovim orkestarskim delima izdvajaju se Španska rapsodija (1887) i Katalonija (1899).

Isak Albeniz je umro 1909. godine u francuskom mestu Kambo le Ben u 49. godini života. Sahranjen je u Barseloni.

Muzika 
 Opere:
 Henri Kliford
 Pepita Himenez
 Merlin
 Čarobni opal
 Svite:
 Antičke svite
 Španska svita za klavir. Sastoji se iz 8 komada posvećenih španskim gradovima ili oblastima: Granada, Katalonija, Sevilja, Kadiz, Asturija, Aragon, Kastilja i Kuba (tada je pripadala Španiji).
 Španska svita. Druga svita istog naziva koju čine 2 komada: Saragosa i Sevilja.
 Iberija. Sastoji se iz 12 komada za klavir grupisanih u 4 ciklusa:
 1. ciklus: Evocación, El Puerto, El Corpus Christi en Sevilla.
 2. ciklus: Rondeña, Almería, Triana.
 3. ciklus: El Albaicín, El Polo, Lavapiés.
 4. ciklus: Malaga, Jerez, Eritaña.
 Operete:
 Cuanto más viejo 
 Catalanes de Gracia
 El canto de salvación
 San Antonio de la Florida
 Ostala dela:
 6 baladas Marquesa de Bolaños
 Barcarola
 La Lontananza
 Una rosa in dono
 Il tuo sguardo
 Morirò
 T'ho riveduta in sogno
 Hristos - oratorijum
 Španska rapsodija za klavir i orkestar, op. 70
 Recuerdos de viaje, op. 71. Sastoji se iz sedam komada: En el mar, Leyenda, Alborada, En la Alhambra, Puerta de Tierra, Rumores de la caleta, En la playa.
 Vega i Navara - za klavir.
 Koncert za klavir i orkestar. 1, op. 78 „Fantastični koncert"
 Španske pesme, op. 232
 br. 1 Preludijum
 br. 2 Orijentalna
 br. 3 Bajo la palmera
 br. 4 Kordoba
 br. 5 Seguidillas
 Bekerove rime
 br. 1 Besa el aura
 br. 2 Del salón en el ángulo oscuro
 br. 3 Me ha herido rescatándose
 br. 4 Cuando sobre el pecho inclinas
 br. 5 ¿De dónde vengo?

Spoljašnje veze 

 Fondacija Albeniz
 Život Isaka Albeniza 
 Muzika Isaka Albeniza

Španski kompozitori